Apstiprināts ar Ķekavas novada pašvaldības

Iepirkumu komisijas

2014. gada 6.maija

 sēdes lēmumu, Protokols Nr.18

iepirkums

„Rotaļu laukuma elementu piegāde un uzstādīšana

Pirmsskolas izglītības iestādē „Zvaigznīte”, Jaunatnes ielā 2, Valdlaučos”

Iepirkuma id Nr. ĶND/2014/17

1. Vispārīgā informācija
	1. **Pasūtītājs**: Ķekavas novada pašvaldība, vienotais reģistrācijas numurs: 90000048491.
* juridiskā adrese: Gaismas iela 19 k-9, Ķekava, Ķekavas pagasts, Ķekavas novads, LV-2123
* tālrunis 67935803, fakss 67935819
* kontaktpersonas: par iepirkuma dokumentāciju – kontaktpersonas: par iepirkuma dokumentāciju Ilga Viegliņa, tālrunis: 67935888, 26355650, e-pasts: iepirkumi@kekava.lv
	1. **CPV kods:** Spēļu laukumu aprīkojums – 37535200-9.
	2. **Piedāvājumu iesniegšanas vieta, datums, laiks un kārtība:** Piedāvājumus iesniedz vai iesūta pa pastu iepirkuma komisijai, aizlīmētā un apzīmogotā aploksnē ar atzīmi „Rotaļu laukuma elementu piegāde un uzstādīšana Pirmsskolas izglītības iestādē „Zvaigznīte”, Jaunatnes ielā 2, Valdlaučos”; „Neatvērt līdz 2014.gada 19.maijam plkst. 10:00”, norādot pasūtītāja nosaukumu un adresi, pretendenta nosaukumu un adresi, iepirkuma nosaukumu un identifikācijas numuru.
	3. Ja piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piegādi līdz piedāvājumu iesniegšanas vietai līdz noteiktā termiņa beigām.
	4. Iesniedzamos dokumentus paraksta paraksttiesīga amatpersona vai pilnvarota persona.
	5. Visiem dokumentiem jābūt latviešu valodā (vai ar pievienotu pretendenta apliecinātu tulkojumu latviešu valodā); piedāvājuma dokumentiem jābūt cauršūtiem, caurauklotiem un apliecinātiem tā, lai dokumentus nebūtu iespējams atdalīt; lapām jābūt sanumurētām. Iesniedzamajām kopijām jābūt apliecinātām. Dokumentiem jāatbilst 06.05.2010 likuma „Dokumentu juridiskā spēka likums” prasībām.
1. INFORMāCIJA PAR IEPIRKUMA PRIEKšMETU
	1. **Iepirkuma priekšmets** ir rotaļlaukuma elementu (1.pielikums) piegāde un uzstādīšana pirmsskolas izglītības iestādes „Zvaigznīte” teritorijā, Jaunatnes ielā 2, Valdlaučos, Ķekavas novadā, turpmāk tekstā PII „Zvaigznīte”. Līguma ietvaros ir jānodrošina rotaļlaukumu elementu piegāde un uzstādīšana, kā arī garantijas laikā nepieciešamā garantijas un lietošanas noteikumiem atbiEurtošā uzturēšana bez papildus samaksas.
	2. PII “ Zvaigznīte” teritorijā izvietojams
		1. Slidkalniņš (3 gab.)
		2. Atsperšūpoles (3 gab.)
	3. Pirms darbu uzsākšanas Izpildītājam ir pienākums saskaņot rotaļlaukumu elementu izvietojumu PII „Zvaigznīte” teritorijā ar iestādes vadītāju.
	4. **Prasības veicamā darba izpildē, pieņemšanā un kvalitātes kontrolē nosaka:**
* Iekārtām jābūt sertificētām un marķētām atbilstoši Eiropas Savienībā un Latvijas Republikā spēkā esošo standartu prasībām, kas attiecas uz konkrēto iepirkuma priekšmetu.
* Citi normatīvie akti, kas attiecas vai var attiekties uz konkrētā līguma izpildi
* Iekārtām jābūt ekspluatācijas drošības sertifikātiem. Iekārtu izgatavošanā izmantotajiem materiāliem un rotaļu ierīcēm jābūt sertificētām Latvijas Republikā noteiktajā kārtībā.
* Iekārtām jāatbilst LVS EN 1176.
* Visi darbi veicami, ievērojot pasūtītāja norādījumus.
	1. **Līguma izpildes termiņi:**

Pilnībā aprīkoti rotaļlaukumu elementi jānodod Pasūtītājam ar nodošanas – pieņemšanas aktu iespējami īsā termiņā, bet **ne vēlāk kā līdz 2014.gada 10.augustam.**

* 1. **Apmaksas kārtība:** avansa maksājums 20% apmērā un gala maksājums 80% apmērā. Pasūtītājs var pieprasīt iesniegt avansa garantiju apdrošināšanas sabiedrības galvojuma formā.
	2. **Garantijas laiks** rotaļu elementiem un to stiprinājumiem, kā arī labiekārtojuma elementiem un darbam ir ne mazāk kā 3 (trīs) gadi pēc objekta nodošanas.
1. **Prasības Pretendentu Izvērtēšanai un iesniedzamie dokumenti**
	1. **Prasības Pretendentiem:**
		1. Uz pretendentu neattiecas Publisko iepirkumu likuma 8.2 panta piektajā daļā noteiktie izslēgšanas nosacījumi.
		2. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs nodarboties ar komercdarbību un veikt Pasūtītājam nepieciešamās piegādes.
		3. Pretendentam ir pieredze līdzīgu rotaļlaukumu izveidošanā (rotaļu elementu piegāde un uzstādīšana). Pieredzi pierāda un apliecina vismaz 1 (viena) pozitīva (ar norādi par savlaicīgu un kvalitatīvu līguma izpildi) atsauksme no pasūtītāja. Vērtējamais periods – 3 (trīs) gadi no 1.4.punktā noteiktā piedāvājumu iesniegšanas termiņa beigām. Atsauksmēm, kuras ir izsniedzis Pasūtītājs, ir informatīvs raksturs un tās netiks ņemtas vērā izvērtējot pretendenta iesniegto piedāvājumu.
		4. Visas rotaļu iekārtas reģistrētas un sertificētas atbilstoši normatīvajos aktos noteiktajam un atbilst Latvijas Republikā spēkā esošajiem standartiem, kas attiecas uz bērnu rotaļu laukumu iekārtām.
		5. Pretendentu piesaistītajiem apakšuzņēmējiem ir visi nepieciešamie sertifikāti, licences un atļaujas izpildāmo darba daļu veikšanai.
	2. **Pretendentu atlasei iesniedzamie dokumenti:**
		1. **Pretendenta pieteikums** atbilstoši nolikuma 2.pielikumam (*iesniedzams oriģināls*).
		2. **Pretendenta finanšu un tehniskais piedāvājums** atbilstoši nolikuma 3.pielikumam (*iesniedzams oriģin*āls).
		3. **Informācija par** **sekmīgi īstenotiem līgumiem, kas līdzīgi iepirkuma rezultātā noslēdzamajam** (pasūtītājs, kontaktpersona, objekts, adrese, līgumcena, uzstādīto rotaļu elementu skaits, īss raksturojums) (*iesniedzams oriģināls*).
		4. Vismaz 1 (viena) **atsauksme** par rotaļlaukumu uzstādīšanu, ko veicis pretendents (*iesniedzams oriģin*āls *vai atsauksmes devēja apliecināta kopija*).
		5. **Dokumenti**, kas apliecina iekārtu atbilstību standartam LVS EN 1176.
	3. **Tehniskais un finanšu piedāvājums:**
		1. Izmantojot nolikuma 3.pielikumu, pretendents noformē finanšu un tehnisko piedāvājumu.
		2. Papildus tehniskajā un finanšu piedāvājumā iekļauj:
			1. **tāmi** (atšifrē katras vienības cenu, transporta izmaksas, uzstādīšanas izmaksas, garantijas laika uzturēšanas izmaksas, citas izmaksas, ja tādas ir); (4.pielikums)
			2. piedāvāto rotaļlaukuma **elementu tehniskās specifikācijas**, tajā skaitā, katram elementam;
			3. attēls vai skice,
			4. apraksts par materiāliem, no kā izgatavota iekārta,
			5. dokumentu, kas apliecina iekārtu atbilstību standartam LVS EN 1176,
			6. izmēri,
			7. vecuma grupa, kam rotaļu elements paredzēts,
			8. garantijas termiņšun nosacījumi.
			9. līguma izpildes **laika grafiku**, detalizēti atspoguļojot visas līguma sekmīgai izpildei nepieciešamās aktivitātes.
	4. Ja pretendents piedāvājumam pievieno rotaļlaukuma iekārtu katalogu, piedāvājumā var neiekļaut iekārtu attēlus, norādot precīzas atsauces uz katalogos iekļautajām iekārtām. Piedāvājumā attēlus un citu informāciju var aizstāt ar **precīzu** norādi uz interneta vietni, kurā iekārtas un to parametrus var apskatīt.
2. PIEDĀVĀJUMA IZVĒLE
	1. Piedāvājuma izvēles kritērijs ir piedāvājums ar zemāko cenu, kas atbilst Tehniskajā specifikācijā izvirzītajām prasībām.
	2. Iepirkuma komisija pieņemto lēmumu noformē rakstveidā.
3. **pielikumi**
	1. Nolikumam ir šādi pielikumi:
		1. Tehniskā specifikācija,
		2. Forma - Pieteikums dalībai iepirkumā,
		3. Forma - Finanšu piedāvājums,
		4. Forma – tāme,
		5. Līguma projekts,
	2. Pielikumi ir neatņemamas Nolikuma sastāvdaļas.

##### 1.pielikums

Tehniskā specifikācija

#### Rotaļu laukumu apraksts

1. Rotaļu laukuma elementus paredzēts izvietot Ķekavas novada pašvaldības PII ”Zvaigznīte” teritorijā , Jaunatnes ielā 2, Valdlaučos, kas iežogota ar esošu žogu.
2. Elementiem jābūt atbilstošiem standartam LVS EN 1176.
3. Rotaļu elementi paredzēti rotaļām pirmsskolas vecuma bērniem.
4. Iekārtu krāsojumu saskaņot ar PII ”Zvaigznīte” vadītāju.
5. Dotie izmēri ir orientējoši ar informatīvu raksturu un var atšķirties no pretendenta piedāvājumā uzrādītiem izmēriem.

#### Rotaļu laukuma elementi

Paredzēts izvietot 3 slidkalniņus un 3 atsperšūpoles.

**Prasības rotaļu elementu funkcionalitātei:**

1. Rotaļu komplekss paredzēts bērniem no 2 līdz 5 gadu vecumam.
2. No dotajiem izmēriem pieļaujamas atkāpes ar nosacījumu, ka netiek mazinātas funkcionālās īpašības, vienlaikus nodrošinot to, ka elements izvietojams noteiktajā laukuma teritorijā, ievērojot nepieciešamās drošības zonas.

|  |
| --- |
| Rotaļu iekārtu tehniskā specifikācija PII "Zvaigznīte", |
| Nr.p.k. | Nosaukums | Skaits (gab.) | Apraksts | Piezīmes | Izmēri  | Attēls |
| 1. | Slidkalniņš | 3 | Rotaļu komplekss sastāv no vienas 0.80 m augstas platformas, nerūsējošā tērauda slidkalniņa un kāpnēm. Rotaļu kompleksa konstrukcija  izgatavota no impregnēta, sausa līmēta priedes koka, krāsota ar ūdens bāzes krāsām, tādā veidā garantējot tā ilgmūžību. Iekārtas stiprību nodrošina oriģināli metāla stiprinājumi, kuri tiek karsti cinkoti un ir iestrādāti koka brusu iekšpusē. Norobežojošajos elementos un citās dekoratīvās daļās tiek izmantots HDPE (augsta blīvuma politilēns) plastikāta loksnes.  Kāpņu pakāpieni un platformu grīdas  apdarinātas ar abrazīvu materiālu, kas novērš slīdēšanu slapjā laikā. Visas skrūvju vietas ir segtas ar plastmasas uzlikām, lai novērstu bērnu savainošanās risku.  Kompleksa stiprinājums – karsti cinkotas cauruļveida tērauda kājas ar betona enkuriem nostiprinātas gruntī (iebetonētas) ne mazāk kā 0.7 m dziļumā.  Visi pamati atrodas zem zemes. | Paredzēts (bērnu skaits) **6**Vecuma grupa **2 – 5 gadiem**0.80 m augsta platformaNerūsējošā tērauda slidkalniņšKāpnesDivslīpņu jumts | Izmērs (garums, platums, augstums) **1 800 x 2 450 x 2 650 mm**Krišanas augstums **0.815 m**Drošības zona  **20 m**2 |  |
|  | Atsperšūpoles | 3 | Atsperšūpoles no augsta blīvuma polietilēna, HDPE 500. Polietilēns ir vienmērīgi krāsots ar ilgnoturīgu krāsu. Tās ir mitrumizturīgas, UV izturīgas. Iekārta sastāv no tērauda atsperes, kurai augšpusē  piestiprināts attiecīgās formas sēdeklis ar balstiem rokām un kājām. | Iekārta paredzēta bērniem no 2 gadu vecuma | Rekomendējamā atvēlamā platība – 4 m² |  |

**2.pielikums**

|  |
| --- |
| PIETEIKUMS DALĪBAI Iepirkumā |

|  |  |
| --- | --- |
|  |  |
| Sabiedrības nosaukums | reģistrācijas numurs |

|  |  |  |
| --- | --- | --- |
| kuras vārdā saskaņā ar |  | rīkojas |
|  | pārstāvības pamats  | Sabiedrības vadītāja vai pilnvarotās personas vārds un uzvārds |

 Ar šo piesakās piedalīties iepirkumā „rotaļu laukuma ELEMENTU piegāde un uzstādīšana Pirmsskolas Izglītības Iestādē „Zvaigznīte” (Jaunatnes ielā 2, Valdlaučos)” ID Nr.ĶND/2014/17.

Apliecina, ka:

* uz sabiedrību neattiecas Publisko iepirkumu likuma 8.2 panta piektajā daļā izslēgšanas nosacījumi un tā ir reģistrēta, licencēta un sertificēta atbilstoši normatīvajos aktos noteiktajām prasībām;
* sabiedrības rīcībā ir visi tehniskie un personāla resursi, lai kvalitatīvi un savlaicīgi nodrošinātu pasūtītājam nepieciešamo darbu veikšanu;
* visas piedāvājumā sniegtās ziņas ir patiesas.

|  |  |
| --- | --- |
| Amatpersonas vai pilnvarotās personas paraksts: | z.v. |
| Parakstītāja vārds, uzvārds un amats: |  |
| Juridiskā adrese: |  |
| Faktiskā adrese: |  |
| Bankas rekvizīti: |  |
| Kontaktpersona: |  |
| Tālruņa numurs: |  |
| Faksa numurs: |  |
| E-pasta adrese: |  |

**3.pielikums**

Pretendenta finanšu PIEDāvājums

4.gada \_\_\_\_.\_\_\_\_\_\_

Mēs piedāvājam veikt iepirkumā **„Rotaļu laukuma elementu piegāde un uzstādīšana pirmsskolas izglītības iestādē „Zvaigznīte”, Jaunatnes ielā 2, Valdlaučos” (iepirkuma identifikācijas numurs ĶND/2014/17)** minētos darbus saskaņā ar iepirkuma nolikumu, tajā noteiktajā laikā un veidā.

Piedāvājam veikt rotaļlaukuma elementu piegādi un uzstādīšanu PII „Zvaigznīte” teritorijā, Jaunatnes ielā 3, Valdlaučos, **par summu EUR \_\_\_\_\_\_\*** un PVN 21% EUR \_\_\_\_\_\_\_\_, kopā EUR \_\_\_\_\_\_\_.

\* vērtējamais lielums.

Apņemamies nodrošināt iepirkuma nolikumā noteikto termiņu ievērošanu attiecībā uz darbiem, kuri mums tiktu piešķirti iepirkuma rezultātā.

Apliecinām, ka izmaksas, kas uzrādītas mūsu piedāvājumā ir pilnīgi pietiekamas, lai izpildītu Pasūtītāja prasības, saskaņā ar šo iepirkumu. Apliecinām, ka laukumā tiks uzstādītas tikai tādas rotaļu iekārtas, kas atbilst LVS EN 1176 “Spēļu laukumu aprīkojumu drošība” standartam.

Apliecinām, ka uzņēmumam, kā arī piesaistītajiem speciālistiem ir nepieciešamās speciālās atļaujas un sertifikāti iepirkuma nolikumā minētā darba veikšanai.

Ar šo apstiprinām, ka šis piedāvājums paredz tādu derīguma termiņu, kādu prasa iepirkuma dokumenti, un garantējam sniegto ziņu patiesumu un precizitāti. Mēs saprotam un piekrītam prasībām, kas izvirzītas pretendentiem šī iepirkuma nolikumā un līguma projektos.

Šim piedāvājumam un Jūsu rakstiskai piekrišanai tam ir jāveido starp mums saistošs līgums, ar kura projektu esam iepazinušies un kam pilnībā piekrītam.

Mēs saprotam, ka Jūs varat pieņemt un noraidīt jebkuru piedāvājumu jebkurā brīdī līdz uzvarētāja noteikšanai un līguma noslēgšanai.

|  |  |
| --- | --- |
| Amatpersonas vai pilnvarotās personas paraksts: | z.v. |
| Parakstītāja vārds, uzvārds un amats: |  |

4.**pielikums**

**Tāme**

|  |  |
| --- | --- |
| Objekta adrese: **Jaunatnes iela 2, Valdlauči, Ķekavas novads** |  |
| Pasūtītājs: **Ķekavas novada pašvaldība** |  |
|  |  |
| **Rotaļu elementi** |  |  |
| Nr. | Materiāla un darba nosaukums,  | izmērs (mm) | Mērvienība | Daudzums | Vienības cena, Eur | Summa, Eur |
|
| 1 | Slidkalniņš |  | Gab. | 3 |  |  |
| 2 | Atsperšūpoles |  | Gab. | 3 |  |  |
|  | **Transporta un uzstādīšanas izdevumi:** |   |
|  | **Kopā izmaksas:**  |   |
|  | **PVN, 21%:** |   |
|  | **PAVISAM KOPĀ:** |   |
|  |  |  |  |  |  |  |
|  |   |  |  |  |  |  |
|  | *(paraksts, datums, zīmogs)* |  |  |  |  |  |

**5.pielikums**

LĪGUMS Nr.\_\_\_\_

Ķekavas pagasts, Ķekavas novads

2014.gada \_\_\_\_.\_\_\_\_\_\_

**Pirmsskolas izglītības iestāde „Zvaigznīte”**, vienotais reģistrācijas numurs \_\_\_\_\_\_\_\_\_\_\_\_\_ juridiskā adrese: Jaunatnes iela 2, Valdlauči, Ķekavas novads, LV-2112, turpmāk tekstā „Pasūtītājs”, tās \_\_\_\_\_\_\_\_\_\_\_\_\_\_\_\_\_\_\_\_ personā, kas darbojās uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamata un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā „Izpildītājs”, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas darbojās uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamata, abi kopā un katrs atsevišķi turpmāk tekstā saukti arī Puses, pamatojoties uz Latvijas Republikas spēkā esošajiem normatīvajiem aktiem un **iepirkuma procedūras „Rotaļu laukuma elementu piegāde un uzstādīšana pirmsskolas izglītības iestādē „Zvaigznīte”, Jaunatnes ielā 2, Valdlaučos”, iepirkuma identifikācijas Nr. ĶND/2014/17, turpmāk tekstā Iepirkuma procedūra,** rezultātiem, noslēdz šo līgumu, turpmāk tekstā Līgums, ar šādiem nosacījumiem:

1. **Līguma priekšmets**
	1. Izpildītājs apņemas pēc Pasūtītāja pasūtījuma izgatavot, piegādāt un uzstādīt rotaļlaukuma elementus pirmsskolas izglītības iestādē „Zvaigznīte” teritorijā, Jaunatnes ielā 2, Valdlaučos, Ķekavas novadā, turpmāk tekstā PII “Zvaigznīte”, saskaņā ar Iepirkuma procedūrai iesniegto piedāvājumu, Līguma noteikumiem, pielikumiem un Pasūtītāja norādījumiem, turpmāk tekstā Darbi.
	2. Izstrādājumu izmēri ir uzrādīti pēc Izpildītāja uzmērījumiem un Izpildītājs nes atbildību par izstrādājumu izgatavošanu pēc dotajiem izmēriem.
	3. Izpildītājs izgatavo izstrādājumus no sava materiāla, kā arī izmantojot citu ražotāju izgatavoto furnitūru, un citus kvalitatīvai un pilnīgai pasūtījuma izpildei nepieciešamos materiālus. Izstrādājumi tiek izgatavoti atbilstoši Latvijas Valsts Standartam LVS EN 1176 par „Spēļu laukumu aprīkojumu drošību”.
	4. Šī līguma pielikums un tā neatņemama sastāvdaļa ir Izpildītāja finanšu un tehniskais piedāvājums Iepirkuma procedūrai.
2. **darbu izpildes noteikumi un termiņš**
	1. Izpildītājam Darbi jāveic laika posmā no līguma noslēgšanas dienas līdz 2014.gada 10.augustam.
	2. Izpildītājam Darbi jāveic PII „Zvaigznīte” teritorijā.
	3. Pēc Darbu pabeigšanas Izpildītājs nodod Darbus Pasūtītājam ar nodošanas – pieņemšanas aktu un aktu par izpildītajiem Darbiem, kurus paraksta Pasūtītāja un Izpildītāja pilnvarotās personas. Aktam pievienojami visi dokumenti par uzstādītajām iekārtām (sertifikāti, instrukcijas un citi nepieciešamie dokumenti).
	4. Ja Izpildītājs nav veicis Darbus atbilstoši Līguma noteikumiem, vai izpildījis tos nepilnīgi, Pasūtītājs var atteikties parakstīt nodošanas – pieņemšanas aktu līdz brīdim, kamēr visi trūkumi ir novērsti. Ja trūkumu novēršanai noteiktais laiks pārsniedz līguma 2.1.punktā noteikto Līguma izpildes termiņu, par to tiek aprēķināts līgumsods atbilstoši Līguma nosacījumiem.
	5. Pēc Pasūtītāja pārstāvja pieprasījuma Izpildītājam 5 (piecu) darba dienu laikā jāsniedz rakstiska informācija Pasūtītājam par Darbu izpildes gaitu.
3. **Maksājumu un norēķinu kārtība.**
	1. Līgumcena par pilnīgu, savlaicīgu un kvalitatīvu Darbu izpildi ir EUR … (*summa vārdiem*), pievienotās vērtības nodoklis 21% EUR… (*summa vārdiem*), kas kopā ir **EUR … (*summa vārdiem*)**.
	2. Samaksa par Darbu izpildi tiek veikta kā avansa maksājums un galīgais norēķins.
	3. Pasūtītājs maksā Izpildītājam avansa maksājumu 20% (divdesmit procenti) apmērā no līgumcenas 10 (desmit) darba dienu laikā pēc Līguma noslēgšanas un attiecīga rēķina saņemšanas.
	4. Pasūtītājs veic Izpildītājam galīgo norēķinu 10 (desmit) darba dienu laikā pēc nodošanas – pieņemšanas akta parakstīšanas un attiecīga rēķina saņemšanas.
	5. Maksājumi tiek veikti ar pārskaitījumu, veicot pārskaitījumu uz Izpildītāja norādīto kontu kredītiestādē.
	6. Maksājums uzskatāms par izdarītu dienā, kad uz maksājuma uzdevuma izdarīta bankas atzīme par maksājuma veikšanu.
4. **Garantija**
	1. Garantija Darbiem ir 3 (trīs) gadi pēc objekta nodošanas ekspluatācijā akta apstiprināšanas.
	2. Par konstatētajiem defektiem Puses sastāda aktu un vienojas par defektu novēršanu, nosakot termiņu, kas nav ilgāks par 2 (diviem) mēnešiem.
	3. Garantijas laikā Izpildītāja pārstāvim, lai konstatētu nepieciešamību servisa apkalpošanai, jāierodas PII „Zvaigznīte” divu darba dienu laikā pēc uzaicinājuma saņemšanas.
	4. Garantijas laikā nepieciešamos remontdarbus, transportēšanas, iekārtu montāžas un demontāžas izdevumus sedz Izpildītājs.
	5. Garantijas noteikumi nav spēkā, ja defekts radies vandālisma rezultātā.
5. **NEPĀRVARAMA VARA**
	1. Puses tiek atbrīvotas no atbildības par daļēju vai pilnīgu līguma saistību neizpildīšanu, ja tam par iemeslu ir nepārvaramas varas apstākļi, piemēram, militāras darbības (neatkarīgi no tā, bija vai nebija pieteikts karš), militārs iebrukums, citi valsts kaitnieciski akti, sacelšanās, streiki, revolūcijas, varas maiņa vai pilsoņu karš, dabas stihijas, piemēram, plūdi, radiācija vai radioaktīvais piesārņojums, kā arī citi, no pušu gribas neatkarīgi apstākļi, kuri aizkavē Līgumā paredzēto Darbu izpildīšanu vai padara to izpildīšanu neiespējamu.
	2. Puse, kurai ir iestājušies nepārvaramas varas apstākļi, kuri aizkavē Līgumā paredzēto Darbu izpildi 5 (piecu) kalendāro dienu laikā, ja tas ir iespējams, paziņo otrai Pusei par šo apstākļu sākšanos un beigšanos, vienlaicīgi iesniedzot otrai Pusei kompetentas valsts vai pašvaldības iestādes izsniegtu izziņu, kas apliecina nepārvaramas varas apstākļu iestāšanos.
	3. Gadījumā, ja Darbu izpildīšanu aizkavē nepārvaramas varas apstākļi, Pusēm ir tiesības Līgumu izbeigt, par to informējot otru Pusi vismaz 1 (vienu) mēnesi iepriekš.
6. **PUŠU ATBILDĪBA**
	1. Puses ir atbildīgas par Līguma izpildi saskaņā ar Latvijas Republikas spēkā esošajiem normatīvajiem aktiem.
	2. Puses ir savstarpēji atbildīgas par līgumsaistību nepildīšanu un to nepienācīgu izpildi. Šajā gadījumā jāatlīdzina otrai Pusei nodarītie zaudējumi.
	3. Ja Pasūtītājs nokavē kādu no Līgumā noteiktajiem maksājuma termiņiem Izpildītājam, tad tas maksā Izpildītājam līguma sodu 0,5% apmērā no nesamaksātās summas par katru nokavēto darba dienu, bet ne vairāk kā 20% no Līguma summas.
	4. Ja Izpildītājs nokavē Līgumā 2.1.punktā minēto Darba izpildes termiņu, tad tas maksā Pasūtītājam līgumsodu 0,5% apmērā no līgumā noteiktās līgumcenas par katru nokavēto darba dienu, bet ne vairāk kā 20% no Līguma summas.
	5. Turpmākie norēķini notiek pēc līgumsoda nomaksas.
	6. Izpildītājs ir atbildīgs par Darba aizsardzības likuma un Ministru kabineta noteikumu par darba aizsardzību ievērošanu.
	7. Izpildītājs ir atbildīgs Darbu izpildes laikā par zaudējumiem, kas radušies tā darbības vai bezdarbības dēļ trešās personas dzīvībai, veselībai vai mantai, kā arī sedz radušos zaudējumus.
7. **STRĪDU IZSKATĪŠANA**
	1. Visus strīdus un domstarpības par Līguma saistību izpildi Puses risina savstarpējo pārrunu ceļā.
	2. Strīdus un domstarpības, ko neizdodas atrisināt savstarpējo pārrunu ceļā, Puses risina Latvijas Republikas tiesā Latvijas Republikas spēkā esošajos normatīvajos aktos noteiktajā kārtībā.
8. LĪGUMA DARBĪBAS LAIKS, GROZĪŠANA UN IZBEIGŠANA
	1. Līgums stājas spēkā ar tā parakstīšanas brīdi un ir spēkā līdz brīdim, kad Puses pilnībā izpildījušas savas saistības.
	2. Grozījumi un papildinājumi Līgumā izdarāmi Pusēm vienojoties un noformējami rakstiski. Tie stājas spēkā, kad tos ir parakstījušas abas Puses un kļūst par neatņemamām Līguma sastāvdaļām.
	3. Līguma izbeigšana iespējama tikai Līgumā un Latvijas Republikas spēkā esošajos normatīvajos aktos noteiktajos gadījumos, un pēc Pušu vienošanās.
9. **Pārstāvji un kontaktinformācija**
	1. Pasūtītāja pārstāvis ar Līgumu saistītu jautājumu risināšanā, kā arī attiecībā uz Darbu izpildi ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Izpildītāja pārstāvis ar Līgumu saistītu jautājumu risināšanā, kā arī attiecībā uz Darbu izpildi ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. Puses vienojas, ka katrai Pusei ir tiesības jebkurā laikā mainīt savu Līgumā norādīto kontaktpersonu. Kontaktpersonas maiņas gadījumā nekavējoties rakstiski jāinformē otra Puse par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
10. **NOBEIGUMA NOTEIKUMI**
	1. Līgums noslēgts 2 (divos) identiskos eksemplāros latviešu valodā. Abiem eksemplāriem ir vienāds juridisks spēks. Pie katras no Pusēm glabājas viens Līguma eksemplārs.
	2. Puses apņemas neizpaust trešajai personai jebkuru informāciju, kura tai kļuvusi zināma saistībā ar Līguma izpildi, izņemot gadījumus, kad to pieprasa valsts vai pašvaldību institūcijas, pamatojoties uz Latvijas Republikas spēkā esošajos normatīvajos aktos noteiktu pienākumu informāciju sniegt.